Ilgtspējība

Ilgtspējība () ir vides, kurā mēs dzīvojam, nodošana nākamajām paaudzēm, nekompromitējot nākamo paaudžu dzīves līmeni un iespējas. Pēc šīs definīcijas ilgtspējību var interpretēt ļoti dažādi, tādēļ to attiecina uz trīs pamatvirzieniem:

Vides ilgtspējība 

Tā ir atbildīga rīcība attiecībā pret vidi un tās daudzveidību, vērsta galvenokārt uz vides saglabāšanu.

Sociālā ilgtspējība 

Tā ir atbildīga rīcība pret cilvēkiem visdažādākajos kontekstos, bet galvenokārt tā attiecināma uz visu sabiedrības daļu ietveršanu.

Ekonomiskā ilgtspējība 

Tā ir atbildīga rīcība no finansiālā aspekta. Ekonomiska neveiksme nevar būt ilgtspējīga.